《郊庙歌辞。周宗庙乐舞辞。明德舞》
唐代·佚名

惟彼岐阳，德大流光。载造周室，泽及遐荒。

於铄圣祖，上帝是皇。乃圣乃神，知微知彰。

新庙奕奕，丰年穰穰。取彼血膋，以往蒸尝。

黍稷惟馨，笾豆大房。工祝致告，受福无疆。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。